
	PARLAMENTUL ROMÂNIEI

   CAMERA DEPUTAŢILOR

Comisia pentru agricultură, silvicultură, 
industrie alimentară şi servicii  specifice
	                                                        Bucureşti,21.06.2006

                                                        Nr.24/416


RAPORT

asupra proiectului de Lege privind suspendarea serviciului public cu specific silvic pentru proprietarii terenurilor forestiere pentru care au fost emise documentele prevăzute la art.III alin.(1) din Legea nr.169/1997 pentru modificarea şi completarea Legii fondului funciar nr.18/1991
În conformitate cu prevederile art. 95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu proiectul de Lege privind suspendarea serviciului public cu specific silvic pentru proprietarii terenurilor forestiere pentru care au fost emise documentele prevăzute la art.III alin.(1) din Legea nr.169/1997 pentru modificarea şi completarea Legii fondului funciar nr.18/1991, transmis cu adresa nr.PL.X 471 din 15 mai 2006 şi înregistrat sub nr.24/296/15.05.2006. 

Proiectul de lege are ca obiect de reglementare suspendarea serviciului public cu specific silvic, pentru proprietarii terenurilor forestiere pentru care au fost emise documentele prevăzute la art.III alin.(1) din Legea nr.169/1997 pentru modificarea şi completarea Legii fondului funciar nr.18/1991, cu modificările şi completările ulterioare, urmărindu-se astfel suspendarea realizării tuturor acţiunilor premergătoare exploatării lemnului pe care trebuie să le realizeze personalul silvic care funcţionează în cadrul ocoalelor silvice, în pădurile pentru care s-au emis documentele prevăzute la art.III din Legea nr.169/1997. Măsura este considerată necesară, pentru a se opri astfel tăierile abuzive şi necontrolate, constatându-se că în 
prezent sunt multe situaţii când exploatarea masei lemnoase de pe terenurile forestiere se face de către persoane care de fapt nu au acest drept. 

La întocmirea raportului, Comisia a avut în vedere avizul favorabil al Consiliului Legislativ, avizul favorabil al Comisiei pentru administraţie publică, amenajarea teritoriului şi echilibru ecologic şi avizul favorabil al Comisiei juridice, de disciplină şi imunităţi.

Proiectul de Lege privind suspendarea serviciului public cu specific silvic pentru proprietarii terenurilor forestiere pentru care au fost emise documentele prevăzute la art.III alin.(1) din Legea nr.169/1997 pentru modificarea şi completarea Legii fondului funciar nr.18/1991 face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului de lege a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Dănuţ Iacob – director general în cadrul Ministerului Agriculturii, Pădurilor şi Dezvoltării Rurale.

La lucrările comisiei au fost prezenţi 22 de deputaţi, din totalul de 25 membri ai comisiei.

Raportul Comisiei a fost adoptat cu unanimitatea voturilor celor prezenţi, în şedinţa din 20 iunie 2006.

Proiectul de Lege privind suspendarea serviciului public cu specific silvic pentru proprietarii terenurilor forestiere pentru care au fost emise documentele prevăzute la art.III alin.(1) din Legea nr.169/1997 pentru modificarea şi completarea Legii fondului funciar nr.18/1991 a fost adoptat de Senat în şedinţa din 4 mai 2006.

Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări a proiectului de Lege privind suspendarea serviciului public cu specific silvic pentru proprietarii terenurilor forestiere pentru care au fost emise documentele prevăzute la art.III alin.(1) din Legea nr.169/1997 pentru modificarea şi completarea Legii fondului funciar nr.18/1991.
I. Amendamente admise

În urma dezbaterii, Comisia propune adoptarea proiectului de lege cu următorul amendament: 

	Nr. crt.
	Text Senat
	Text propus de Comisie

(autorul amendamentului)
	Motivarea amendamentelor propuse

	0
	1
	2
	3

	1.
	Titlul legii

LEGE

privind suspendarea serviciului public cu specific silvic pentru proprietarii terenurilor forestiere pentru care au fost emise documentele prevăzute la art.III alin.(1) din Legea nr.169/1997 pentru modificarea şi completarea Legii fondului funciar nr.18/1991
	Nemodificat

	

	2.
	Art.1. – Serviciul public cu specific silvic la nivel naţional, pentru proprietarii terenurilor forestiere pentru care au fost emise documentele prevăzute la art.III alin.(1) din Legea nr.169/1997 pentru modificarea şi completarea Legii fondului funciar nr.18/1991, cu modificările şi completările ulterioare, se suspendă în condiţiile prezentei legi.
	Nemodificat

	

	3.
	Art.2. – Comisiile judeţene pentru stabilirea dreptului de proprietate privată asupra terenurilor identifică proprietarii terenurilor forestiere pentru care au fost emise documentele prevăzute la art.III alin.(1) din Legea nr.169/1997, cu modificările şi completările ulterioare, şi introduc la instanţele judecătoreşti competente acţiuni în constatarea nulităţii documentelor respective, dacă acestea nu au fost introduse de persoanele prevăzute la art.III alin.(2) din Legea nr.169/1997, cu modificările şi completările ulterioare, care au obligaţia de a face cunoscut comisiilor introducerea acţiunii în constatarea nulităţii.
	Nemodificat

	 

	4.
	Art.3. – (1) Comisiile judeţene pentru stabilirea dreptului de proprietate privată asupra terenurilor comunică inspectoratelor teritoriale de regim silvic şi de vânătoare care sunt proprietarii terenurilor forestiere situate pe raza unităţii administrativ-teritoriale pentru care s-a invocat nulitatea titlurilor de proprietate la instanţele judecătoreşti.

(2) Comunicarea prevăzută la alin.(1) se face cu precizarea clară a datelor de identificare a terenurilor forestiere, în conformitate cu amenajamentul silvic.

(3) Inspectoratele teritoriale de regim silvic şi de vânătoare suspendă serviciul public silvic pentru proprietarii terenurilor forestiere pe baza comunicării prevăzute la alin.(1).
	Nemodificat

	

	5.
	Art.4. – (1) Suspendarea prevăzută la art.3 alin.(3) încetează la data comunicării de către comisiile judeţene pentru stabilirea drepturilor de proprietate privată asupra terenurilor a hotărârilor judecătoreşti definitive şi irevocabile, favorabile proprietarilor, care clarifică situaţia juridică a terenurilor forestiere, către inspectoratele teritoriale de regim silvic şi de vânătoare.

(2) Hotărârile judecătoreşti prevăzute la alin.(1) se aduc la cunoştinţă comisiilor judeţene pentru stabilirea dreptului de proprietate privată asupra terenurilor de către proprietari şi de către autorităţile parte în procese.
	 La articolul 4, după alin.(2) se introduc două alineate noi, alin(3) şi (4), cu următorul cuprins:
Alin.(1) – Nemodificat

Alin.(2) – Nemodificat

(3) Pe perioada suspendării serviciului silvic prevăzut la art.3 alin.(3) paza terenurilor forestiere se asigură de către Regia Naţională a Pădurilor – Romsilva;

(4) Cheltuielile determinate de asigurarea pazei prevăzute la alin.(3) se suportă de la bugetul de stat şi se decontează în condiţiile art.17 din Ordonanţa de urgenţă a Guvernului nr.139/2005 privind administrarea pădurilor din România, aprobată cu modificări şi completări prin Legea nr.38/2006 şi ale art.6 din Hotărârea Guvernului nr.483/2006 pentru aprobarea atribuţiilor ocoalelor silvice de stat şi ale celor constituite ca structuri proprii, a obligaţiilor ce revin deţinătorilor de păduri, în vederea respectării regimului silvic, precum şi a Regulamentului de aplicare a Ordonanţei de urgenţă a Guvernului nr.139/2005 privind administrarea păsurilor din România.
Deputat: Ionel Palăr – PNL
Deputat: Ioan Munteanu – PSD

Deputat: Dumitru Pardău - PNL
	Pentru a evita tăierea necontrolată a pădurilor.

	6.
	Art.5. – Prestarea serviciului public cu specific silvic cu încălcarea prevederilor prezentei legi constituie contravenţie şi se sancţionează cu amendă de la 5.000 lei (RON) la 10.000 lei (RON).
	Nemodificat

	

	7.
	Art.6. – (1) Constatarea contravenţiilor prevăzute la art.5 se face de către personalul silvic cu atribuţii de control din cadrul autorităţii publice centrale care răspunde de silvicultură şi de structurile subordonate.

(2) Dispoziţiile referitoare la contravenţii, prevăzute la art.5, se completează cu dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările ulterioare.
	Nemodificat

	


Comisia a propus aprobarea proiectului cu 22 voturi pentru, 0 voturi împotrivă şi 0 abţineri.
      PREŞEDINTE,



                 


                SECRETAR,

                             Dr. Atilla KELEMEN

 


                                             Ioan MUNTEANU 
Întocmit: Consilier dr.Anton PĂŞTINARU
                Expert, Florentin Oancea
PAGE  
2

